[{"text_idx": "#000003", "text": "Naomi Rees, 22 oed ydw i, a dwi\u2019n byw ym Machynlleth (Lodes MACh - gwneud sens?!). Dwi\u2019n byw efo gorbryder ac iselder, a dwi jest wedi blino - yn feddyliol ac yn gorfforol.Fy stori a\u0302\u2019r Meddwl\u00b7 Galar ar o\u0302l galar yn ystod 2015-2018, colli pedwar person pwysig iawn yn fy mywyd. Yn anffodus, dyma gychwyn fy siwrnai o ddioddef gyda fy iechyd meddwl, yn enwedig ar o\u0302l bod yn bresennol yn ystod dwy farwolaeth.\u00b7 Chwefror 2020, doctor yn dweud wrtha i fy mod yn dioddef o iselder a gorbryder Yna, cefais referral i gwnselydd, a chael fy rhoi ar feddyginiaeth.\u00b7 Cyfnod Clo cyntaf, canolbwyntio ar golli pwysau, ta ta i bedair sto\u0302n, tywydd braf ac o\u2019n i\u2019n gwneud yn ffantastig. Cwnselydd wedi dweud, \u201cYou\u2019re doing great!\u201d FFANBLYDITASTIG!\u00b7 Mis Hydref - Mis Rhagfyr 2020, no\u0302l at y doctor, ail-referral i\u2019r cwnselydd a chryfhau meddyginiaeth. Dan lot o straen rhwng bob dim, yn amlwg yn effeithio arna i yn feddyliol ac yn gorfforol.\u00b7 Ionawr a Chwefror 2021, Cyfnod Clo rhif 3. Bellach wedi cael pedwar apwyntiad gyda fy nghwnselydd. Referral i Cruse, cychwyn rhaglen SilverCloud, heintiau, Alopecia, amser off gwaith i gael sortio fy hun allan a dechrau cyfrif Instagram MACh.Alopecia. Alopwy?Cyn \u2018dolig o\u2019n i\u2019n sylwi ar y bald patches \u2018ma ar fy sgalp. Es i at y doctor a ddudodd hi bod straen ac iselder, teimlo\u2019n run down, yn dod a\u0302'r pethe \u2018ma mlaen a gollwng y geirie \u2018Alopecia Areata\u2019 ac o\u2019n i fel ALOPWY? So ie, classic merch, es i gwglo a do, wnes i dorri \u2018nghalon a meddwl yn syth, O mai gosh, ma hynne am ddigwydd i fi! OND, ar o\u0302l darllen a darllen mae yna wahanol fathau o alopecia a tydi pawb ddim yn dioddef o alopecia totalis. Ma gen i ffurf patchy o alocepia ac yn yr wythnos diwethaf ma\u2019r patches wedi mynd yn waeth a dechrau lledaenu sydd yn hollol naturiol enwedig ein bod wedi cael bach o eira a thywydd oer.Dio\u2019m yn deimlad neis ond dwi\u2019n oce am y peth acshyli, fedra i ddim gadael y ty\u0302\u0302 heb wisgo het neu fand gwallt, ond mae\u2019n rhywbeth mae\u2019n rhaid fi ddelio ag o, ac mae\u2019n rhywbeth sy\u2019n digwydd i LOT o bobl. Does dim cure i alopecia, \u2018mond triniaethau gwahanol i helpu\u2019r gwallt dyfu no\u0302l. Mae \u2018na gyffurie, injections steroids, siampw\u0302s a chemegion drud ond i fod yn onest I\u2019m gonna ride it out. Time is the best healer a jyst gadael i natur ddangos y ffordd. A rili de, I\u2019m embracing it, ond mae hynny yn anodd weithie yn enwedig gweld yr holl wallt ar waelod y bath ac ar y llawr.CroenSo mae \u2018nghroen i yn hynod o sensitif, ond mae\u2019n gwbl naturiol, yn enwedig dan yr amgylchiadau presennol. Gall straen, iselder, gorbryder effeithio ar fwy na'r meddwl - gall hefyd gael effaith ar eich gwedd. Gall unrhyw fath o straen amlygu yn eich croen, gan mai hwn yw\u2019r organ fwyaf yn y corff.Gall straen gynyddu lefelau cortisol sydd yn ei dro yn achosi inflammation yn y croen. Yn fy achos i, dwi\u2019n cael recurring impetigo mewn mannau gwahanol ar fy ngwyneb, fel arfer yn rili boenus ond yn clirio ar o\u0302l diwrnodau o antibiotics. Dwi\u2019n ceisio rhoi bre\u0302c i fy nghroen ar hyn o bryd a pheidio rhoi unrhyw beth arno sydd am achosi irritation... PS - BODYSHOP 4eva!TIPS?1. Siaradwch, gofynnwch am help. Mae hynne yn ei hun yn dangos pa mor gry\u2019 dach chi.2. Peidiwch a\u0302 phoeni am be mae pobol eraill yn meddwl amdanoch chi. (Ie, haws dweud na gwneud).3. Ymlacio, gwrando ar gerddoriaeth, hunanofal a phampyr!4. Mynd am dro5. Anadlu a MyfyrdodAc yn olaf, byddwch yn garedig a\u0302\u2019ch hun.Naomi (Lodes MACh) x"}]